पीजीआई के इंडोक्राइनोलॉजी डिपार्टमेंट के डॉक्टरों के मुताबिक हड्डियों में दर्द इस बीमारी की शुरुआत होती है। 40-45 साल में इसका खतरा बढ़ने लगता है। महिलाओं में एस्ट्रोजन की कमी से मीनोपॉज के बाद यह समस्या ज्यादा देखने को मिलती है। यह हार्मोन महिलाओं को हड्डियों के साथ-साथ दिल की समस्या से भी बचाता है। एस्ट्रोजन की कमी होते ही हड्डियां अंदर से कमजोर होने लगती हैं और भुरभुरी बन जाती हैं।